CELEX: 62011CN0137
Language: et
Date: 2011-03-21 00:00:00
Title: Kohtuasi C-137/11: Eelotsusetaotlus, mille on esitanud Cour du travail de Bruxelles (Belgia) 21. märtsil 2011 — Partena ASBL versus Les Tartes de Chaumont-Gistoux SA

18.6.2011   
            
            
               ET
            
            
               Euroopa Liidu Teataja
            
            
               C 179/9
            
         Eelotsusetaotlus, mille on esitanud Cour du travail de Bruxelles (Belgia) 21. märtsil 2011 — Partena ASBL versus Les Tartes de Chaumont-Gistoux SA
   (Kohtuasi C-137/11)
   2011/C 179/15
   Kohtumenetluse keel: prantsuse
   
      Eelotsusetaotluse esitanud kohus
   
   Cour du travail de Bruxelles
   
      Põhikohtuasja pooled
   
   
      Apellant: Partena ASBL
   
      Vastustaja: Les Tartes de Chaumont-Gistoux SA
   
      Eelotsuse küsimused
   
   
               1.
            
            
               Kas määruse nr 1408/71 (1) artikli 13 ja sellele järgnevate artiklite, iseäranis artikli 14c kohaldamisel võib liikmesriik pädevuse raames, mis tal on tema poolt füüsilisest isikust ettevõtjate suhtes kohaldatavast sotsiaalkindlustusskeemist tulenevate maksukohustuse tingimuste kindlaksmääramisel, võrdsustada „selles riigis maksustatava äriühingu välismaalt juhtimise” tegevusega tema territooriumil?
            
         
               2.
            
            
               Kas 27. juuli 1967. aasta dekreedi nr 38, millega reguleeritakse füüsilisest isikuste ettevõtjate sotsiaalmaksuga maksustamist, artikli 3 lõike 1 neljas lõik on kooskõlas Euroopa Liidu õigusega, eeskätt Euroopa Liidu toimimise lepingu artiklis 21 tagatud liikumis- ja elamisvabadusega, kuna nimetatud säte ei võimalda isikul, kes elab teises liikmesriigis ja juhib välismaalt äriühingut, mida maksustatakse Belgias, lükata ümber füüsilisest isikust ettevõtjana sotsiaalmaksuga maksustamise eeldust, samas kui äriühingu esindajal, kes elab Belgias ning ei juhi välismaalt niisugust äriühingut, on võimalik see eeldus ümber lükata ja esitada tõendid selle kohta, et ta ei tegutse füüsilisest isikust ettevõtjana kuningliku dekreedi nr 38 artikli 3 lõike 1 esimese lõigu tähenduses?
            
         
      (1)  Nõukogu 14. juuni 1971. aasta määrus nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).